III в Латвия, се е подобрила по отношение на отглежданите свине, вследствие на мерките за контрол на болестта, прилагани от посочената държава членка в съответствие със законодателството на Съюза.
 (6)
 През септември 2021 г. беше констатирано едно огнище на африканска чума по свинете при отглеждани свине в регион Dolnośląskie в Полша, в област, която понастоящем е включена като ограничителна зона II в приложение I към Регламент за изпълнение (ЕС) 2021/605. Това огнище на африканска чума по свинете при отглеждани свине представлява повишена степен на риск, което следва да бъде отразено в посоченото приложение. Съответно тази област в Полша, понастоящем включена като ограничителна зона II в посоченото приложение и засегната от това неотдавнашно огнище на африканска чума по свинете, следва вече да бъде включена като ограничителна зона III в посоченото приложение, вместо като ограничителна зона II от него, като определените към момента граници на ограничителна зона II също следва да бъдат определени наново, за да се вземе предвид това неотдавнашно огнище.
 (7)
 През септември 2021 г. беше констатирано и едно огнище на африканска чума по свинете при дива свиня в провинция Brandenburg в Германия в област, която понастоящем е включена като ограничителна зона I в приложение I към Регламент за изпълнение (ЕС) 2021/605. Това ново огнище на африканска чума по свинете при дива свиня представлява повишена степен на риск, което следва да бъде отразено в посоченото приложение. Съответно тази област в Германия, понастоящем включена като ограничителна зона I в посоченото приложение и засегната от това неотдавнашно огнище на африканска чума по свинете, следва вече да бъде включена като ограничителна зона II в посоченото приложение, вместо като ограничителна зона I от него, като определените към момента граници на ограничителна зона I също следва да бъдат определени наново, за да се вземе предвид това неотдавнашно огнище.
 (8)
 И накрая, през септември 2021 г. беше констатирано едно огнище на африканска чума по свинете при дива свиня в окръг Komárom-Esztergom в Унгария в област, която понастоящем е включена като ограничителна зона II в приложение I към Регламент за изпълнение (ЕС) 2021/605, разположена в непосредствена близост до област, понастоящем посочена като ограничителна зона I от него. Това ново огнище на африканска чума по свинете при дива свиня представлява повишена степен на риск, което следва да бъде отразено в посоченото приложение. Съответно тази област в Унгария, понастоящем включена като ограничителна зона I в посоченото приложение, която е в непосредствена близост до областта, посочена като ограничителна зона II и засегната от това неотдавнашно огнище на африканска чума по свинетe, сега следва да бъде включена като ограничителна зона II в посоченото приложение, вместо като ограничителна зона I от него.
 (9)
 След тези неотдавнашни огнища на африканска чума по свинете при отглеждани свине в Полша и при диви свине в Германия и Унгария и предвид настоящата епидемиологична обстановка по отношение на африканската чума по свинете в Съюза, определените зони в посочените държави членки бяха преразгледани и актуализирани. Освен това бяха преразгледани и актуализирани въведените мерки за управление на риска. Тези промени следва да бъдат отразени в приложение I към Регламент